**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2020-2021 уку елы. 8 нче сыйныф**

**Максималь балл – 70**

**I. Тестлардан дөрес җавапны билгеләгез.**

1. Саңгырау тартык авазлар гына кергән сүзне билгеләгез. **(2 балл)**

а) *кешелекле*;

ә) *эшчәнлек*;

**б) *кошчык*;**

в) *көмеш*.

2. Тартыкларның чиратлашуы күзәтелгән мәкальне билгеләгез. **(2 балл)**

а) *Куркак үз борын сызгыруыннан курыккан.*

**ә) *Курыккан алдан сугар.***

б) *Курыкканга көчек тә өрә.*

в) *Эт батырга өрер, куркакны тешләр.*

3. ***Әдәпле*** сүзенең синонимын билгеләгез. **(2 балл)**

а) *тәрбия*;

ә) *тәртип*;

б) *тәрбиясез*;

**в) *тәрбияле*.**

4. Ясагыч кушымчалы сүзләр дөрес күрсәтелгән рәтне билгеләгез. **(2 балл)**

**а) *бүлмә, ташчы*;**

ә) *кызчык, кызгылт*;

б) *балам, әнием*;

в) *мәктәп, сыйныф*.

5. Җөмләдәге тартым белән төрләнгән исемнәрнең саны дөрес күрсәтелгән рәтне билгеләгез. **(2 балл)**

*Кешенең кемлеген төсеннән белеп булмый, эшеннән белеп була.* (Мәкаль)

а) 1;

ә) 2;

**б) 3;**

в) 4.

6. Җөмләдәге алмашлыкларның төркемчәсе дөрес күрсәтелгән рәтне билгеләгез. **(2 балл)**

*Кем идем димә, кем булырмын диген!* (Мәкаль)

а) зат алмашлыгы;

**ә) сорау алмашлыгы;**

б) күрсәтү алмашлыгы;

в) билгесезлек алмашлыгы.

7. Җөмләдәге рәвешнең төркемчәсе дөрес күрсәтелгән рәтне билгеләгез. **(2 балл)**

*Мич башында җиләк пешми,*

*Чалкан ятып, шалкан үсми.* (Мәкаль)

**а) саф;**

ә) охшату-чагыштыру;

б) күләм-чама;

в) сәбәп-максат.

8. Сүзтезмәнең төре дөрес күрсәтелгән рәтне билгеләгез. **(2 балл)**

***Иртәнге җидедә***

а) санлы рәвеш сүзтезмә;

ә) рәвешле сан сүзтезмә;

б) исемле сан сүзтезмә;

**в) сыйфатлы сан сүзтезмә.**

9. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

***Кырык*** *каргага бер таш җитә.* (Мәкаль)

а) ия;

**ә) аергыч;**

б) күләм хәле;

в) кыек тәмамлык.

10. Җөмләнең төре дөрес күрсәтелгән рәтне билгеләгез. **(2 балл)**

*Чыпчыктан курыксаң йоклама.* (Мәкаль)

а) билгеле үтәүчеле бер составлы, ким;

ә) гомум үтәүчеле бер составлы, ким;

**б) гомум үтәүчеле бер составлы, тулы;**

в) кушма җөмлә.

**II. Башыгызны эшләтегез.**

Мәкальләрнең башын уйлап языгыз. **(5 балл)**

1. *Теләк булса, беләк карышмый.*
2. *Үзеңнән бер яшь өлкәннән акыл сора.*
3. *Ашыккан соңга кала.*
4. *Бер хата ун хатадан саклый.*
5. *Куян алданрак ычкынса, эт куып җитә алмый.*

**III. Теоретик бирем.**

Сүзлекләр турында аңлатыгыз, фикерегезне мисаллар ярдәмендә дәлилләгез. **(10 балл)**

**IV. Гамәли-иҗади бирем.**

*Китмә, сандугач!*

*Сандугач, сандугач, Сандугач, сандугач,*

*Китмә, китмә, сандугач! Китмә, китмә, сандугач!*

*Канатларың талдырып, Курыкма син кышлардан.*

*Туган җирне калдырып. Кал син башка кошлардан.*

*Бездә туып үстең син. Саклармын салкын җилдән,*

***Чык суларын эчтең син.*** *Китмә син туган илдән.*

(Гөлшат Зәйнәшева)

1. ***Сандугач*** сүзенә фонетик анализ ясагыз. **(5 балл)**

2. Басымы соңгы иҗеккә төшмәгән сүзләрне күчереп языгыз. ***(китмә, китмә, китмә, китмә, курыкма, саклармын, китмә)*** **(3 балл)**

3. ***Сандугач*** сүзенең синонимын языгыз. ***(былбыл)*** **(1 балл)**

4. ***Китмә, бездә, саклармын*** сүзләренә морфологик анализ ясагыз. **(9 балл)**

5. ***Чык суларын эчтең син.*** җөмләсенә тулы синтаксик анализ ясагыз (***Син –*** *гади ия****, эчтең –*** *гади фигыль хәбәр****, суларын –*** *туры тәмамлык****, чык –*** *аергыч****.*** *Бу – раслау, хикәя, җәенке, ике составлы, тулы гади җөмлә; тиңдәш һәм аерымланган кисәкләре юк; инверсия (кире сүз тәртибе)****)*** **(4 балл)**

6. Бу җырны кем башкара? ***(Филүс Каһиров, Илһам Шакиров, Ришат Төхфәтуллин)*** **(1 балл)**

7. Әлеге тема белән бәйле фикерләрегезне фикерләрегезне 10-12 җөмләдән торган бәйләнешле текст языгыз. **(12 балл)**